**קול קורא להגשת מידע**

ועדת החקירה העצמאית מטעם האו"ם לבחינת הלחימה בעזה ב-2014 (שמונתה בעקבות החלטת מועצת זכויות האדם A/HRC/RES/S-21/1) הינה בעלת מנדט "לחקור הפרות לכאורה של המשפט ההומנטרי הבינלאומי ומשפט זכויות האדם בשטחים הפלסטיניים הכבושים, לרבות מזרח ירושלים, ובייחוד ברצועת עזה, שאירעו במסגרת הפעולות הצבאיות שהתנהלו מאז ה-13 ביוני 2014, בין אם בוצעו לפני, במהלך או אחרי תאריך זה".

ועדת החקירה מפרשת מנדט זה ככולל חקירה של פעילות הארגונים החמושים בעזה, לרבות התקפות על ישראל, כמו גם חקירת הפעולה הצבאית הישראלית ברצועת עזה ופעולותיה של ישראל בגדה המערבית, לרבות במזרח ירושלים.

ועדת החקירה בוחנת מגוון נרחב של הפרות, שבוצעו לכאורה על ידי כל הצדדים, ושוקלת את כל מגוון זכויות האדם, לרבות זכויות כלכליות, חברתיות ותרבותיות. ועדת החקירה תדווח למועצת זכויות האדם של האו"ם במרץ 2015.

ועדת החקירה העצמאית מטעם האו"ם לבחינת הלחימה בעזה ב-2014 מזמינה יחידים, קבוצות וארגונים להגיש מידע ותיעוד הקשורים למנדט זה, כפי שתואר לעיל.

**הליך הגשת המידע:**

יש לשלוח את המידע בכתב, לא יאוחר מה-**15 בפברואר** **2015**, ויש לציין בו את פרטי השולח;

ניתן לשלוח את המידע בדוא"ל:

coigaza@ohchr.org

או בדואר לכתובת:

The United Nations Independent Commission of Inquiry on the 2014 Gaza Conflict, Palais de Nations, CH-1211 Geneva, Switzerland

* אנא ציינו אם אתם מעוניינים כי המידע יטופל בסודיות (כולו או חלקו).
* ועדת החקירה מעודדת את הגשת המידע בכל השפות הרשמיות של האו"ם וכן בעברית.

**פניות תקשורת:**

יש להפנות פניות תקשורת בדוא״ל [mediacoigaza@ohchr.org](mailto:mediacoigaza@ohchr.org)